
PËR DELEGIMIN E KOMPETENCAVE

Në  mbështetje të pikës 4, të nenit 102, të Kushtetutës së Republikës së Shqipërisë; të neneve 22, 28 dhe 29, të ligjit nr. 44/2015, “Kodi i Procedurave Administrative i Republikës së Shqipërisë”; të ligjit nr. 113/2020, “Për shtetësinë”; dhe të ligjit nr. 90/2012, “Për organizimin dhe funksionimin e administratës shtetërore”,

VENDOSA:

1. Delegimin e kompetencave të ministrit të Brendshëm, drejtorit të Agjencisë së Hartimit të Programeve të Veçanta të Shtetësisë z. Vledar Skënderi, nga data 7.10.2022 deri më datë 11.10.2022, për këtë çështje:
- nënshkrimin dhe paraqitjen e kërkesës, së bashku me dokumentacionin shoqërues për fitimin e shtetësisë shqiptare pranë Presidentit të Republikës.
2. Për zbatimin e këtij urdhri ngarkohet drejtori i Agjencisë së Hartimit të Programeve të Veçanta të Shtetësisë z. Bledar Skënderi.
[bookmark: _GoBack]3. Këto kompetenca do të ushtrohen për periudhën e sipërcituar me ndërprerje, vetëm në rastet kur kompetencat rimerren nga titullari i institucionit.
Ky urdhër hyn në fuqi menjëherë.
 
MINISTËR I BRENDSHËM
Bledar Çuçi










